Тоня Трайкова
Гибел

chitanka.info

Ако случайно оцелея

с очи, навеки ослепели,

когато огънят затлее,

угасне и остане пепел…

Превърне ли се във въздишка

осиротялата планета

и плъзнат ли болнави мишки

върху разрухата да шетат…

Ще се смаля на буболечка,

ще пропълзя до живо стръкче

и няма да виня детето,

което дойде да ме стъпче.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.